Mont-Valérien

thumb
Mont-Valérien er et fjell vest for Paris, kjent for sine militære befestninger. Det er steilt, men særlig høyt er det ikke; toppen rager 162 meter over havet. Det ligger i departementet Hauts-de-Seine på områder i kommunene Suresnes, Nanterre og Rueil-Malmaison, om lag ti kilometer vest for Paris. Den har utsyn over Bois de Boulogne.

Historie
Fra befestningene her gjorde under den tysk-franske krig og beleiringen av Paris de ca 100.000 mann sterke franske festningsstyrkene under kommando av Louis Jules Trochu et mislykket utbrytningsforsøk den 19. januar 1871.

Under annen verdenskrig var festningen fra 1941 til 1944 rettersted for den tyske okkupasjonsmakt; her ble det henrettet både motstandsfolk og gisler som del av gjengjeldelsesaksjoner - over tusen personer. Noen kjente henrettede fra denne perioden er:

 Henri Honoré d’Estienne d’Orves (fransk offiser og motstandskjemper), 29. august 1941
 Gabriel Péri (journalist og politiker), 15. desember 1941
 Syv medlemmer av Groupe du musée de l'Homme, blant annet Boris Vildé, 23. februar 1942
 Georges Politzer (filosof), 30. mai 1942
 Jacques Decour (forfatter), 30. mai 1942
 Valentin Feldman (filosof), 27. juli 1942
 Missak Manouchian og 22 andre medlemmer av den såkalte Affiche rouge-gruppen, 21. februar 1944
 Joseph Epstein (motstandsleder), 11. april 1944

 Litteratur
 Guy Antonetti: Louis-Philippe, Paris, Librairie Arthème Fayard, 2002 , p.639-640
 Jean-Marie Pérouse de Montclos (dir.):Le Guide du patrimoine Île-de-France, Hachette, Paris, 1992


 Eksterne lenker 

Order of the Liberation

Kategori:Festninger i Frankrike
Kategori:Fjell i Frankrike
Kategori:Hauts-de-Seine